b'\n_START_ARTICLE_\nNajada (luna)\n_START_SECTION_\nOdkritje in imenovanje\n_START_PARAGRAPH_\nLuno Najado je odkrila skupina Voyager imaging Team septembra leta 1989. Takrat je dobila za\xc4\x8dasno ime S/1989 N 6. Odkritje je bilo objavljeno 29. septembra. Ime je dobila 16. septembra 1991  po Najadi iz gr\xc5\xa1ke mitologije .\n_START_SECTION_\nLastnosti\n_START_PARAGRAPH_\nLuna Najada ima zelo nepravilno obliko. Verjetno se od njenega nastanka njena oblika ni spremenjala z notranjimi geolo\xc5\xa1kimi procesi. Izgleda kot, da je nastala z zdru\xc5\xbeevanjem delcev nekega Neptunovega satelita, ki je razpadel zaradi motenj, ki jih je povzro\xc4\x8dala luna Titan kmalu potem, ko je bil ta zajet v tirnico z veliko izsrednostjo._NEWLINE__NEWLINE_Luna Najada kro\xc5\xbei samo 23.500\xc2\xa0km nad zgornjimi Neptunovimi oblaki. Njena tirnica je malo pod sinhrono tirnico, zaradi tega se zaradi plimskih sil upo\xc4\x8dasnjuje in bo pri\xc5\xa1la v neptunovo atmosfero.Mo\xc5\xbeno je tudi, da bo razpadla v obro\xc4\x8d, ko bo pre\xc5\xa1la Rocheevo mejo. Njena gostota je verjetno dovolj nizka, da je \xc5\xbee sedaj blizu Rochejeve meje.\n_START_SECTION_\nRaziskovanja\n_START_PARAGRAPH_\nMed poletom sonde Voyager 2 mimo Neptuna so naredili nekaj posnetkov luna Najade. Pozneje so raziskovali Najado s pomo\xc4\x8djo teleskopov na povr\xc5\xa1ini Zemlje in s pomo\xc4\x8djo Vesoljskega teleskopa Hubble. Sistem Neptuna so opazovali tudi s pomo\xc4\x8djo adaptivne optike na Observatoriju Keck. Pri tem so opazili \xc5\xa1tiri najve\xc4\x8dje notranje lune. Odkrili so luno Talasa, vendar Najade niso opazili  (Hubblov teleskop lahko zazna tudi nebesna telesa, ki so te\xc5\xbeje opazna kot Voyager 2). Predvidevajo, da je to zaradi napak v efemeridah Najade.'